Hotuba kuhusu elimu ya mtoto msichana

HOTUBA KUHUSU ELIMU YA MTOTO MSICHANA. 

"Naibu wa Rais, Gavana wetu, wabunge wenzangu pamoja na wananchi wazalendo, mjuavyo leo ni siku kuu ya mtoto msichana ulimwenguni. Mimi ni mtetezi wa haki za mtoto msichana. Niko hapa leo ili niwahutubie kuhusu umuhimu wa elimu ya msichana. 

Elimu ya mtoto msichana ni elimu kwa jamii mzima. Msichana ndiye hushikilia familia yake kwa mikono yake mwenyewe, anaiporomosha yeye mwenyewe na pia kuijenga yeye mwenyewe. Msichana asiyeelimika ni aibu kwa familia yake. Jamii iliyo na wanawake walioelimika ni furaha kwa familia yako. Jamii ambayo ina wasichana walio elimika ni jamii yenye maendeleo ya hali ya juu. Nani kati yenu asiyependa maendeleo? 

Kuelimisha msichana kunaondoa utegemezi katika tamaduni zetu. Msichana amechukuliwa kama kiumbe dhaifu , anayetegemea mwanaume kwa kila jambo kama mtu asiyeweza jambo lolote. Hii ni kwa sababu msichana hakupewa nafasi ya kwenda shule. Msichana  anapoelimika, anapata ajira kwa haraka na kuwasaidia wanajamii wengine kulisukuma gurudumu la maisha. 

Mtoto wa kike akielimishwa, ataepuka ndoa za mapema na pia kupinga ukeketaji. Jambo la ukeketaji limeleta madhara kwa wana wetu wa kike. Limeleta ukosefu wa amani katika jami zetu. Hiyo ni kinyume na sheria. Leo nimesimama hapa kupinga na kuwatetea wasichana wote duniani na yeyote yule atakayepatikana akimtendea mtoto michana hayo basi atakamatwa na kufunguliwa mashtaka. Wasichana wanalazimishwa katika ndoa za mapema kwa sababu ya mali. Nani hapa kati yenu anataka kumwona mtoto wake akihangaika? Nani? Asimame tumwone! Mbona kumtendea unyama? Jamani nasikitika sana nikimwona mtoto mchanga ampoozwa kwa mzee. Tafadhali wazazi wapendwa, tuwaelimishe wasichana wetu.

Mtoto msichana anapoelimishwa huleta usawa na kijinsia katika jamii. Husaidia wazazi wao kwa kila jambo. Elimu yao imefanya ashindane na mwanaume katika hadhi sawa katika maeneo ya kazi. Kuna nchi kadhaa ambazo zina wanawake marais. 

Ningependa tuungane pamoja ili tuhakikishe wasichana wanasoma wote bila tashwishi yoyoto na bila kubaguliwa. Kila mtoto ana haki ya kusoma awe msichana au mvulana. Sitawachosha na mengi lakini nagwambia kuwa tukielimisha msichana, basi msichana huyo atapata nafasi ya kupiga kelele anaponyanyaswa na mwanaume au mwanamke mwenzake. Zamani, mwanamke angenyamaza na kuumia ndani kwa ndani anaponyanyaswa kwa kuwa hakuwa na mtetezi na pia hakuwa na elimu. Elimu kwake itampa nafasi ya kujitetea kwa ujasiri na nguvu za kupinga mambo mabaya yanapotokea. 

Nawashukuru nyinyi nyoto kwa kutega masikio yenu kunsikiliza kwa makini. Asanteni."